**คู่มือการใช้แบบทดสอบวินิจฉัยทางการเรียนกลุ่มสาระการเรียนรู้คณิตศาสตร์  
เรื่องความน่าจะเป็น สำหรับนักเรียนชั้นมัธยมศึกษาปีที่ 5**

**จุดมุ่งหมายของแบบทดสอบ** แบบทดสอบวินิจฉัยฉบับนี้สร้างขึ้นเพื่อใช้ตรวจสอบ และค้นหาจุดบกพร่อง ตลอดจนสาเหตุของความบกพร่องในการเรียนรู้ของนักเรียน เรื่องความน่าจะเป็น สำหรับชั้นมัธยมศึกษา  
ปีที่ 5 เพื่อเป็นแนวทางให้ครูได้จัดการเรียนการสอนซ่อมเสริมให้เหมาะสมกับนักเรียนแต่ละคน

**โครงสร้างของแบบทดสอบ** แบบทดสอบชนิดนี้เป็นแบบทดสอบปรนัยชนิดเลือกตอบ 4 ตัวเลือก มีรายละเอียด ดังนี้

ฉบับที่ 1 กฎเกณฑ์เบื้องต้นเกี่ยวกับการนับ จำนวน 10 ข้อ

ฉบับที่ 2 การทดลองสุ่ม แซมเปิลสเปซ และเหตุการณ์ จำนวน 19 ข้อ

ฉบับที่ 3 ความน่าจะเป็น จำนวน 16 ข้อ

**ลักษณะของแบบทดสอบ**

แบบทดสอบวินิจฉัยทางการเรียนกลุ่มสาระการเรียนรู้คณิตศาสตร์ เรื่องความน่าจะเป็น ชุดนี้เป็นแบบทดสอบชนิดเลือกตอบ 4 ตัวเลือก ใช้ทดสอบเพื่อค้นหาว่านักเรียนมีจุดบกพร่องอะไร มีสาเหตุของความบกพร่องอะไรบ้างในแต่ละจุดประสงค์การเรียนรู้ ในแต่ละเนื้อหาการเรียน ซึ่งจะช่วยให้ครูและนักเรียนทราบถึงข้อบกพร่องและสาเหตุของข้อบกพร่อง ซึ่งจะเป็นแนวทางในการปรับปรุง แก้ไขกระบวนการสอนของครูต่อไป

**เวลาที่ใช้ในการสอบ** เนื่องจากแบบทดสอบวินิจฉัย เป็นแบบทดสอบที่จะให้นักเรียนใช้ความรู้ที่เรียนมาอย่างเต็มที่ โดยทั่วไปจึงค่อนข้างที่จะให้เวลาในการสอบมากกว่าปกติ ผู้วิจัยจึงได้กำหนดระยะเวลาในการสอบดังนี้ฉบับที่ 1 กฎเกณฑ์เบื้องต้นเกี่ยวกับการนับ เวลา 30 นาที

ฉบับที่ 2 การทดลองสุ่ม แซมเปิลสเปซ และเหตุการณ์ เวลา 60 นาที

ฉบับที่ 3 ความน่าจะเป็น เวลา 45 นาที

**วิธีดำเนินการสอบ** 1. การเตรียมตัวก่อนสอบ

1.1 เตรียมแบบทดสอบและกระดาษคำตอบให้เพียงพอกับผู้เข้าสอบ

1.2 ศึกษาคำอธิบายวิธีทำแบบทดสอบไว้ล่วงหน้า เพื่อให้สามารถดำเนินการ

ได้ถูกต้อง รวดเร็ว

2. วิธีดำเนินการขณะสอบ

2.1 แจกกระดาษคำตอบให้นักเรียนทุกคนเพื่อให้นักเรียนเขียนรายละเอียดต่างๆ

เกี่ยวกับตัวนักเรียน

2.2 แจกแบบทดสอบให้นักเรียน

2.3 อ่านคำอธิบายวิธีทำแบบทดสอบให้นักเรียนทุกคนฟัง

2.4 เมื่อนักเรียนทำแบบทดสอบเสร็จ ให้ผู้ดำเนินการสอบเก็บกระดาษคำตอบของ

นักเรียน พร้อมข้อสอบส่งกรรมการ

**การตรวจให้คะแนนและการวินิจฉัย**

1. นำกระดาษคำตอบของนักเรียนมาตรวจให้คะแนน โดยให้ 1 คะแนน สำหรับข้อถูก

และ 0 คะแนน สำหรับข้อผิดหรือไม่ตอบ

2. พิจารณาว่านักเรียนทำข้อสอบข้อใดผิดของแบบทดสอบแต่ละฉบับ ซึ่งแสดงว่านักเรียนมีจุดบกพร่องในแบบทดสอบฉบับนั้นๆ หลังจากนั้นให้พิจารณาว่านักเรียนตอบข้อใดผิด ให้ดูตารางวินิจฉัยในข้อนั้นว่าการที่นักเรียนคนนั้นเลือกตอบตัวเลือกนั้นมีข้อบกพร่องอะไร

3. บันทึกผลการวินิจฉัย